open-index/open-wikipedia-markdown huggingface dataset:
Ingo Maurer

**Ingo Maurer** (12. toukokuuta 1932 Reichenau – 21. lokakuuta 2019 München) oli saksalainen teollinen muotoilija, joka on erikoistunut kokeellisten valaisinten suunnitteluun.

## Ura
Maurer syntyi kalastajan poikana Etelä-Saksan Bodenjärvessä sijaitsevalla Reichenaun saarella. Hän toimi aluksi latojana Konstanzissa ja kiinnostui sitä myötä graafisesta suunnittelusta, jota opiskeli Münchenissä 1954–1958. Vuosina 1960-1963 hän asui Yhdysvalloissa ja työskenteli graafisena suunnittelijana, kunnes perusti oman Design M -yrityksensä ja alkoi suunnitella valaisimia. Yksi ensimmäisistä, tyyliteltyä hehkulamppua muistuttava *Bulb*-pöytävalaisin (1966), hyväksyttiin Museum of Modern Artin kokoelmiin New Yorkiin.

Halogeenilamppujen yleistyessä 1980-luvulla Maurer kehitti minimalistisen, matalajännitevalaisimen *Ya Ya Ho*, joka koostuu kahdesta huoneen seinästä seinään viritetystä paljaasta sähköjohtimesta ja niistä riippuvista, vapaasti siirreltävistä ja suunnattavista halogeenivalaisimista. Tämä maailman ensimmäinen ”vaijerihalogeeni” sai lukemattomia jäljitelmiä.

Muita Maurerin tunnettuja valaisimia ovat rikkoutuvien astioiden räjähdystä muistuttava *Porca Miseria*, siivekäs hehkulamppu *Lucellino* ja paperisista muistilapuista varjostimensa muodostava *Zettel’z*.

Vuonna 1989 Ingo Maurer esitteli Cartier-säätiön näyttelyssä Pariisin lähellä ensi kertaa ei-kaupallisia valaisinteoksiaan. Tätä seurasi samanlaisia näyttelyitä Münchenissä 1992, Amsterdamin Stedelijk-museossa 1993. Vuonna 2002 Vitra-yhtiön designmuseo organisoi Maurerin tuotannosta kiertonäyttelyn, joka oli esillä Euroopan lisäksi Japanissa. Vuonna 2007 Cooper Hewitt -museo teki Maurer-näyttelyn New Yorkiin, jonne Maurer oli avannut oman näyttelytilan 1999. Vuonna 2009 hän perusti suuremman näyttelytilan kotikaupunkiinsa Müncheniin.

## Palkintoja
* 1998: Architektur & Wohnen -lehden Vuoden muotoilija
* 2000: Raymond Loewy -säätiön Lucky Strike Designer Award
* 2003: tanskalainen Georg Jensen -palkinto
* 2003: japanilainen Oribe-palkinto
* 2005: Royal Designer of Industry -arvonimi, Royal Society of Arts, Lontoo
* 2010: Saksan liittotasavallan elämäntyöpalkinto
* 2011: Compasso d'Oro -elämäntyöpalkinto

## Lähteet

## Kirjallisuutta
* Bauer, Helmut: *Ingo Maurer: Making Light.* Nazraeli Press, Portland 1992.
* Maurer, Ingo (toim.): *The International Design Yearbook 2000.* Laurence King Publishing, Lontoo 2000. . 
* Clemente, Claudia M.: *Ingo Maurer: Percorsi di Luce.* Testo & Immagine, Torino 2001. .
* Vegesack, Alexander von ym.: *Ingo Maurer: Light – Reaching for the Moon.* Vitra Design Museum, Weil am Rhein 2003. .  
* Webb, Michael – Ruth, Jamee – Bartolucci, Marisa: *Ingo Maurer: Compact Design Portfolio.* Chronicle Books, San Francisco 2003. .
* Hastreiter, Kim ym.: *Provoking Magic: Lighting of Ingo Maurer.* Cooper-Hewitt Museum, New York 2008. ,
* Dessecker, Bernhard: *Ingo Maurer: Gestalten mit Licht / Designing with Light*. Prestel Verlag 2008. .

## Aiheesta muualla
* Ingo Maurerin muistokirjoitus Helsingin Sanomissa
* Information and pictures about the designer Ingo Maurer at the design agency TAGWERC
Pitkäjärvi (Laitila)

**Pitkäjärvi** on kuivatettu järvi Varsinais-Suomessa Laitilan Kivijärven kylässä. Entinen järvi kuului Sirppujoen vesistön yläosan alueeseen. Järvi laskettiin 1800-luvulla ja nykyään se on joenrantasuota. Järvien paikalla lukee nykykartoissa edelleen Pitkäjärvi.

## Historiallinen maantieto
Vuoden 1855−1856 Kalmbergin kartastossa järven nimeksi on kirjoitettu "Kakojärvi", mikä lienee virhe. Alueella on toinen järvi, jonka nimi on Kakojärvi. Kartassa on kuvattu tilanne ennen järvenlaskua tai tilanne ensimmäisen järvenlaskun jäljiltä. Järvi ulottui etelässä nykyisen Pitkäojan mutkaan saakka ja pohjoisessa lähes kylätielle asti. Se perusteella entisen järven pituudeksi voidaan antaa noin 2,2 kilometriä. Leveyttä on vaikea arvioida Kalmbergin kartasta.

## Järvenlaskun historia
Pitkäjärven laskemiseksi haettiin lupaa vuonna 1807 ja järven laskeminen toteutettiin vuonna 1816. Samassa yhteydessä laskettiin myös Malijärvi ja Kivijärvi, mikä tapahtui ennen vuotta 1819. Vuonna 1822 toimitettiin Pitkäjärven vesijättömailla pysyvä jako 13 osakkaan kesken siten, että kukin sai yhtä suuren osuuden. Toisilla järvillä vesijättö jäi yhteisomaisuudeksi.

Järvien toinen järvenlasku oli osa riitaisaa hanketta. Vuonna 1838 päättivät eräät Kivijärven kyläläiset, joka kuului tuolloin Hinnerjokeen, laskea uuden kerran Kivijärven, Malijärven ja Pitkäjärven vedenpintaa ja nyt yhteistoimin Laitilan Suontaustan ja Leinmäen kyläläisten kanssa. Muodostettiin järvenlaskuyhtiö, jonka puitteissa räjäytettiin kalliota rikki 120 kyynärän matkalta. Järvien vesi ei kuitenkaan laskenut toivotulla tavalla. 

Vuonna 1841 torppari Daniel Johansson Laitilasta (nykyään Hinnerjoelta) peräsi oikeutta Pitkäjärvellä vesijättömaihin hakemuksessa, jonka hän jätti lääninkonttoriin. Samalla asialla hän oli myös Malijärven tapauksessa. Koska kaikki Kivijärven kyläläiset eivät olleet vuonna 1838 osallistuneet sopimukseen, syntyi vesijättömaista yleisempikin riita. Sitä puitiin käräjillä vuonna 1856, kun uutta järvenlaskulupaa anottiin. Päätökseksi tuli se, että laitilalaiset suljettiin pois yhtiöstä ja kaikki kivijärveläiset otettiin siihen mukaan.

## Lähteet
* 
### Viitteet
Wear OS

**Wear OS** on Googlen luoma käyttöjärjestelmä älykelloille. Se julkistettiin Android Wear -nimellä 18. maaliskuuta 2014. Wear OS -kelloihin voi ladata ohjelmia Google Playsta. Canalysin raportin mukaan silloisia Android Wear -laitteita myytiin 2014 noin 720&nbsp;000 kappaletta, mikä vastaa kuuttatoista prosenttia puettavien laitteiden vuoden kokonaismyyntimäärästä.

## Käyttö
Wear OS -laitteet ovat yhteensopivia Android-laitteiden kanssa. Lisäksi on huhuttu, että Google on kehittämässä Wear OS:iin yhteensopivuutta iPhonejen kanssa. Wear OS -kellot yhdistetään puhelimeen Wi-Fi-verkolla tai Bluetoothilla.

Wear OS -kellot vastaanottavat ilmoituksia puhelimesta ja seuraavat käyttäjän aktiivisuutta. Kellossa on Google Now -palvelu, joka aktivoituu "Okay Google" -komennolla. Se osaa vastata käyttäjän kysymyksiin ja toimii kauko-ohjaimena muille laitteilla.

Helmikuussa 2017 julkaistun Wear OS 2.0 -päivityksen myötä Wear OS:ia käyttävistä älykelloista tuli vähemmän älypuhelimista riippuvaisia. Päivityksen myötä älykelloihin tuli oma Google Play -sovelluskauppa, tuki Google Pay -maksuille ja Google Assistant.

## Laitteita
* Moto 360
* LG G Watch
* LG G Watch R
* LG Watch Urbane
* Asus ZenWatch
* SmartWatch 3
* Samsung Galaxy Gear
* Samsung Gear Live
* Sony SmartWatch 3
* Huawei Watch
* Mobvoi TicWatch E/S
* Mobvoi TicWatch Pro

## Lähteet

## Aiheesta muualla

* Viralliset kotisivut
Ronja Savolainen

**Ronja Savolainen** (s. 29. marraskuuta 1997 Helsinki) on suomalainen jääkiekkoilija. Hän on pelannut kaudesta 2014–2015 alkaen puolustajana pelattuaan aiemmin hyökkääjänä.

Savolainen pelaa ensimmäistä kauttaan PWHL:ssä, Ottawa Chargen joukkueessa. Vuosina 2016-2024 Savolainen edusti  Svenska damhockeyliganissa pelaavaa Luleå HF:ää. SM-sarjassa hän on pelannut KJT:ssä kaudella 2013–2014 ja Espoo Bluesissa kausilla 2014–2016 sekä Mestiksessä Lohjan Kisa-Veikoissa 2012−2013. Nuorisosarjoissa hän pelasi Itä-Helsingin Kiekossa ja East Hockey Clubissa.

Savolainen on voittanut Suomen-mestaruuden 2015 sekä Ruotsin-mestaruuden 2018, 2019, 2021, 2022, 2023 ja 2024. Hän on pelannut SM-sarjassa 58 runkosarjaottelua, joissa  hän on tehnyt 13 maalia ja antanut 35 maalisyöttöä. Pudotuspeleissä hän on antanut 11 ottelussa kolme maalisyöttöä. Ruotsin liigassa hän on tehnyt 258 runkosarjaottelussa 81 maalia ja antanut 146 maalisyöttöä. Pudotuspeleissä hän on tehnyt 64 ottelussa 17 maalia ja antanut 19 maalisyöttöä. (tilanne kauden 2023–2024 jälkeen)

Savolainen kuului Suomen alle 18-vuotiaiden joukkueeseen MM-kilpailuissa 2014 ja 2015. Hän kuului Suomen pronssijoukkueeseen ensimmäisissä aikuisten arvokilpailuissaan Ruotsin MM-kisoissa 2015. Hän pelasi MM-kilpailuissa myös 2016 Suomen ollessa neljäs sekä pronssijoukkueessa 2017. Hän saavutti olympiapronssia Pyeongchangissa 2018. Suomen MM-kilpailuissa 2019 hän oli saavuttamassa Suomen ensimmäistä MM-hopeaa. Hän kuului Suomen pronssijoukkueisiin MM-kilpailuissa 2021, olympialaisissa 2022, MM-kilpailuissa 2024 sekä MM-kilpailuissa 2025. Hän oli mukana myös MM-kilpailuissa 2022 ja 2023. Kaikkiaan hän on pelannut 28.4.2024 mennessä 265 A-maaottelua, joissa hän on tehnyt 42 maalia ja antanut 65 maalisyöttöä. MM-kilpailuissa hän on tehnyt (vuoden 2025 kisat mukaan lukien) 59 ottelussa 14 maalia ja antanut 12 maalisyöttöä. Olympialaisissa hän on pelannut kolmetoista ottelua ja antanut kolme maalisyöttöä.

## Yksityiselämä
Ronja Savolainen seurustelee ruotsalaisen jääkiekkoilijan Anna Kjellbinin kanssa.

## Lähteet
Ville Niskanen

**Ville Niskanen** (9. elokuuta 1887 Maaninka – 17. tammikuuta 1970 Helsinki) oli suomalainen diplomaatti.

Niskasen vanhemmat olivat maanviljelijä Paavo Niskanen ja Hedvig Rönkä. Hän pääsi ylioppilaaksi 1907 ja harjoitti myöhemmin kieliopintoja Lontoossa 1924 ja Pariisissa 1927–1928.

Niskanen oli nuorsuomalaisen puolueen sihteerinä 1911–1914, *[[Savonmaa (1903–1969)|Keski-Savo]]*-lehden päätoimittajana 1915–1917, Viipurin maalaiskunnan elintarvelautakunnan toimitusjohtajana 1917–1919 sekä toimi liikemiehenä 1919–1921. Hän oli ulkoasiainhallinnon palveluksessa vuodesta 1921 eri edustustoissa Tallinnassa, Lontoossa, Hampurissa, Berliinissä, Shanghaissa, Kapkaupungissa, New Yorkissa, Belgradissa ja Sofiassa. Niskanen oli Suomen Jugoslavian-lähettiläänä 1948–1953. Hän palveli kotimaassa ulkoministeriössä 1942–1945 ja uudelleen vuodesta 1953 alkaen.

Ville Niskasesta kerrotaan suurlähettiläs Paul Gustafssonin muistelmateoksessa *Koulupoika, korpraali, konsuli* (1995). Gustafsson palveli Niskasen alaisena Suomen lähetystön attašeana Belgradissa 1951–1953. 

Ville Niskanen oli naimisissa 1912–1916 Hulda Kuusamon (Klingsten) kanssa ja vuodesta 1918 Helmi Blasnialiksen kanssa.

## Lähteet
Theo James

**Theodore Peter James Kinnaird Taptiklis** (s. 16. joulukuuta 1984 High Wycombe, Buckinghamshire), paremmin tunnettu nimellä **Theo James**, on englantilainen näyttelijä. 

Hänet tunnetaan esimerkiksi pääosasta Jed Harperina *[[Bedlam (televisiosarja)|Bedlam]]*-televisiosarjassa, Walter William Clark Juniorina *[[Kultapoika (televisiosarja)|Kultapoika]]*-televisiosarjassa ja Tobias ”Four” Eatonina *Outolintu*-elokuvasarjan osissa *[[Divergent – Outolintu]]* (2014), *[[Outolintu-sarja: Kapinallinen|Kapinallinen]]* (2015) ja *[[Outolintu-sarja: Uskollinen|Uskollinen]]* (2016). James on myös vieraillut brittiläisessä *[[Downton Abbey]]* -televisiosarjassa.

## Aiheesta muualla
* 
*
Isadora

**Isadora** (; uudelleenjulkaisun nimi Yhdysvalloissa *The Loves of Isadora*) on vuonna 1968 ensi-iltansa saanut Karel Reiszin ohjaama brittiläis-ranskalainen draamaelokuva, jonka nimiroolissa on Vanessa Redgrave. Muissa rooleissa ovat muun muassa James Fox, Zvonimir Crnko ja Jason Robards. Elokuva on elämäkertaelokuva kuuluisasta yhdysvaltalaistanssija Isadora Duncanista (1877&ndash;1927).

*Isadoran* käsikirjoituksen laativat Clive Exton, Derek Prouse, Margaret Drabble ja Melvyn Bragg Isadora Duncanin omaelämäkerran *My Life* (1927) ja Sewell Stokesin elämäkerran *Isadora, an Intimate Portrait* (1928) pohjalta. Elokuvan tuottivat Hakimin veljekset Raymond ja Robert. *Isadora* sai ensi-iltansa 18. joulukuuta vuonna 1968 Yhdysvalloissa. Redgrave sai roolisuorituksestaan Oscar-ehdokkuuden parhaasta naispääosasta. *Isadora* oli ehdokkaana Kultaiseen palmun saajaksi vuoden 1969 Cannesin elokuvajuhlilla, jossa Redgrave voitti parhaan naisnäyttelijän palkinnon.

## Juoni

*Isadora* on elämäkertaelokuva kuuluisasta yhdysvaltalaistanssija Isadora Duncanista (1877&ndash;1927), joka mullisti ihmisten mielipiteet baletista. Hänen alastomat, puolialastomat ja neuvostoliittomieliset tanssinsa, kuten myös hänen asenteensa vapaaseen rakkauteen, velvoitteisiin, pukeutumiseen ja elämäntapaan järkyttivät 1900-luvun alun yleisöä.

## Näyttelijät

## Tuotanto
*Isadoraa* kuvattiin niin Ison-Britannian Englannissa, Ranskassa, Italiassa, Sloveniassa kuin Kroatiassakin. Englannissa elokuvaa kuvattiin lähinnä Lontoon eri kaupunginosissa, mutta myös Devonin Paigntonissa, Buckinghamshiren Waddesdonissa, Kentin Dealissa ja Kingsdownissa ja Middlesexin Isleworthissa sijaitsevilla studioilla. Sloveniassa elokuvaa kuvattiin Ptujin kaupungissa ja Kroatiassa Zagrebin, Opatijan ja Rijekan kaupungeissa. *Isadoran* tuotantoyhtiöinä olivat Hakim, Paris Film ja Universal Pictures. Elokuvan budjettina oli 1,7 miljoonaa dollaria.

## Julkaisu ja vastaanotto
*Isadora* sai ensi-iltansa Yhdysvaltain Los Angelesissa 18. joulukuuta vuonna 1968. New Yorkin ensi-ilta oli 27. huhtikuuta 1969. Elokuva sai toisen kotimaansa, Ison-Britannian, ensi-iltansa Lontoossa 4. maaliskuuta 1969. Toisen valmistusmaansa, Ranskan, ensi-ilta oli 20. kesäkuuta 1969. Suomessa elokuvan ensi-ilta oli 22. elokuuta 1969. Elokuva tuotti Pohjois-Amerikan teatterilevityksensä aikana 1,25 miljoonaa dollaria. *Isadoran* levittäjänä oli tuotantoyhtiönäkin toiminut Universal Pictures, joka levitti elokuvaa Yhdysvalloissa vuonna 1968. Rotten Tomatoes -sivuston mukaan kuuden arvostelun perusteella laskettuna kriitikoiden arvosteluista 83 prosenttia on positiivista.

*Isadora* julkaistiin ensi kerran VHS:nä vuonna 1988 ja DVD:nä vuonna 2011. Elokuvan Blu-ray-versio julkaistaan 26. toukokuuta 2015.

## Palkinnot ja ehdokkuudet

## Lähteet

## Aiheesta muualla
* 
* 
* 
* ''Isadora'' Rotten Tomatoes -sivustolla 
* ''Isadora'' TCM Movie Databasessa
Goljatin öljykenttä

**Goljatin öljykenttä** on öljykenttä Barentsinmerellä. Norjan valtion öljy-yhtiö Statoil ja italialainen Eni omistavat kentän porausoikeudet. Rakenteilla olevasta Goljatin öljynporauslautasta tulee maailman pohjoisin merellä sijaitseva porauslautta. Sen on määrä tuottaa 100&nbsp;000 barrelia öljyä päivässä.

## Lähteet
Are Nakkim

**Are Nakkim** (s. 13. helmikuuta 1964) on aktiiviuransa päättänyt norjalainen kestävyysjuoksija. Parhaana saavutuksenaan hän voitti EM-hopeaa 10 000 metrin juoksussa vuonna 1990. Norjan mestaruuden Nakkim saavutti 10 000 metrin juoksussa vuonna 1984, 5 000 metrin juoksussa neljästi vuosina 1986, 1988, 1989 ja 1990 sekä 3 000 metrin estejuoksussa vuosina 1985 ja 1986.

Nakkimin seura oli koko hänen uransa ajan Moss IL.

## Lähteet
Gilf el-Kebir

**Gilf el-Kebir** on ylänkö, joka levittyy Egyptin ja Libyan välisen eteläisen rajan molemmin puolin. Ylängön löysi ja nimesi egyptiläinen prinssi Kamal El Din Hussein vuonna 1926. Ylänkö on hiekkakiviaavikkoa. Unkarilainen tutkimusmatkailija ja maantieteilijä László Almásy löysi aavikolta luolan, jossa on kalliopiirroksia ajalta, jolloin alue oli vehreää savannia. Luola sai nimen Uimareiden luola. Luolan löytäjän tarina on osa Michael Ondaatjen romaania Englantilainen potilas ja siitä tehtyä elokuvasovitusta.

## Lähteet
Suvi Ollikainen

**Suvi Ollikainen** (s. 6. maaliskuuta 1995 Kristiinankaupunki) on suomalainen jääkiekkoilija, pelipaikaltaan hyökkääjä. Hän laukoi aktiiviurallaan vasemmalta. 

Ollikainen pelasi Suomisarjaa KJT:ssä kaudella 2010−2011. Hän edusti SM-sarjan Team Oriflame Kuortanetta kaudet 2011−2014. Hänet valittiin kauden tulokkaaksi 2011−2012. Hän pelasi KJT:ssä SM-sarjaa kaudella 2014−2015. Tämän jälkeen hän siirtyi NCAA:n yliopistosarjaan St. Cloudin valtionyliopiston joukkueeseen, jossa pelasi uransa loppuun, kevääseen 2019 saakka.

Ollikainen pelasi 98 SM-sarjan runkosarjaottelua, joissa hän teki 16 maalia ja antoi 25 maalisyöttöä. Pudotuspeleissä hän on pelasi kolme ottelua ilman tehopisteitä. NCAA;n sarjassa hän pelasi 137 ottelua, joissa hän teki kolme maalia ja antoi seitsemän maalisyöttöä.

Ollikainen kuului Suomen joukkueeseen alle 18-vuotiaiden MM-kilpailuissa 2011, 2012 ja 2013. Vuoden 2011 kisoissa hän saavutti pronssia. Hän sai pronssia ensimmäisissä aikuisten arvokisoissaan, Ruotsin MM-kilpailuissa 2015. Hän kuului neljänneksi sijoittuneseen Suomen joukkueeseen MM-kilpailuissa 2016.

Ollikainen pelasi 39 naisten maaottelua, joissa hän antoi yhden maalisyötön. MM-kilpailuissa hän pelasi 12 ottelua ilman tehopisteitä.

## Lähteet
Zizurkil

**Zizurkil** () on kunta Baskimaassa Gipuzkoan maakunnassa Espanjassa. Vuonna 2021 kunnassa oli 3&nbsp;001 asukasta.

## Lähteet

## Aiheesta muualla

* Kunnan verkkosivut
Zestoa

**Zestoa** () on kunta Baskimaassa Gipuzkoan maakunnassa.

Paikkakunnan merkittävimpiin nähtävyyksiin kuuluu Ekainin luola ja sen kivikautiset luolamaalaukset. Itse luola on turisteilta suljettu, mutta sen lähettyville on rakennettu turisteille luolaa esittelevä keskus ja sen yhteyteen jäljennös luolasta. Keskus ja luolan jäljennös tunnetaan nimellä *Ekainberri*, joka on baskin kieltä ja tarkoittaa uutta Ekainia.

## Kuvia

Cestona - 37.jpg
Zestoa puente sobre el Urola.JPG
Cestona - 18.jpg


## Lähteet

## Aiheesta muualla

* Kunnan viralliset kotisivut  
* Ekainberri-keskuksen sivut
Truls Mørk

**Truls Olaf Otterbech Mørk** (s. 25. huhtikuuta 1961 Bergen) on norjalainen sellisti. Hän on tehnyt palkitut levytykset Šostakovitšin sellokonsertoista ja Bachin soolosellosarjoista.

Pianistiäidin ja sellisti-isän poika opetteli lapsena soittamaan pianoa ja viulua kunnes siirtyi selloon, ensimmäisenä opettajana oma isä. 17-vuotiaana hän pääsi ensin ruotsalaisen Frans Helmersonin ja sitten Natalia Šakovskajan oppilaaksi. 

Vuonna 1982 Mørk oli ensimmäinen pohjoismainen muusikko, joka eteni Moskovan Tšaikovski-kilpailun finaaleihin sitten Arto Noraksen vuonna 1966. Vuonna 1986 Mørk tuli toiselle sijalle sekä Naumburg-kilpailussa New Yorkissa että Cassado-sellokilpailussa Firenzessä. Vuonna 2010 Mørk sai 100&nbsp;000 Norjan kruunun Sibelius-palkinnon Norjan ja Suomen välisten musiikkisuhteiden edistämisestä.

Mørk tunnetaan myös Stavangerin kamarimusiikkifestivaalien perustajana ja toimii Norjan valtiollisen musiikkikorkeakoulun professorina. Hän käyttää instrumenttinaan SR Bankin omistamaa Domenico Montagnana -selloa vuodelta 1723.

Vuonna 2009 Mørk sairastui harvinaiseen aivokuumeeseen, joka aiheutti puolentoista vuoden tauon hänen esiintymisiinsä.
## Lähteet
Per Borten

**Per Borten** (3. huhtikuuta 1913 – 20. tammikuuta 2005) oli norjalainen maanviljelijä ja keskustapuolueen poliitikko, joka toimi maansa pääministerinä 12. lokakuuta 1965 – 17. maaliskuuta 1971.

Borten opiskeli kansankorkeakoulussa, maanviljelyskoulussa ja Norjan maatalouskorkeakoulussa. Hän toimi kunnallisissa luottamustehtävissä vuosina 1945-55 ja oli Sør-Trøndelagin kansankäräjien (*fylketingin*) esimies vuosina 1948-49. Norjan suurkäräjille hänet valittiin vuonna 1949, keskustapuolueen puheenjohtajaksi vuonna 1955 ja puolueen parlamenttiryhmän johtajaksi vuonna 1958. Maakäräjien puheenjohtajana Borten toimi vuosina 1961-65.

Bortenin tyttärenpoika Ola Borten Moe (s. 1976) on myös poliitikko ja toiminut Norjan öljy- ja energiaministerinä sekä tutkimus- ja korkeakoulutusministerinä.

## Lähteet

## Aiheesta muualla
FCF:n suomenmestaruus

**FCF:n suomenmestaruus** on suomalaisen showpainipromootion Fight Club Finland mestaruusvyö.

## FCF:n historiaa
FCF:n suomenmestaruus luotiin vuonna 2006 PWF:n lopettamisen jälkeen.

FCF:n suomenmestaruutta (ulkomailla Finnish Heavyweight Championship) on puolustettu Suomen lisäksi mm. Virossa ja Japanissa.
Mestaruutta on hallinnut kolme ulkomaalaista. Norjalainen Erik Isaksen voitti hallitsevan Suomen mestarin, Valentinen, 26. toukokuuta 2007 käydyssä tapahtumassa tullen täten virallisesti ensimmäiseksi ulkomaalaiseksi mestariksi. Ennen Isaksenia mestaruutta hallinneista ensimmäinen PWF-mestari "Backyard Bully" McMurphy oli ahvenanmaalainen ja samaa mestaruutta PWF:ssa hallinnut StarBuck tunnetaan kanadansuomalaisena. 29. toukokuuta 2010 japanilainen Yoshihiro Tajiri voitti mestaruustittelin SMASH Pro Wrestling -promootion tapahtumassa Shinjukussa, Japanissa käydyssä ottelussa Valentinelta. Kolmanneksi ulkomaalaiseksi Suomen mestariksi kruunattiin itävaltalainen Michael Kovac, kun hän kukisti Tajirin Japanissa käydyssä SMASH 13 -tapahtumassa 29. tammikuuta 2011. Michael Kovac:in mestaruuskausi kuitenkin päättyi melko lyhyeen, kun hän hävisi vyön 7. toukokuuta käydyssä Four-way ottelussa Häijy-Heimo Ukonselälle.

Vuonna 2015 Talvisota IX:ssä käytiin ensimmäistä kertaa Suomessa viiden miehen TLC eli Tables, Ladders, and Chairs -matsi.

## FCF:n suomenmestaruushistoria

#### Lista yhteenlasketuista mestaruuskausista

King Kong Karhulan toinen mestaruuskausi jäi alle vuorokauden lyhyeksi.

#### Lista mestaruuskauden puolustuksista

## Lähteet
*
*
*

### Viitteet
Benás

**Benás** (, ) on kunta Ribagorzan piirikkunnassa Uescan maakunnassa Aragonian itsehallintoalueella Espanjassa. Kunta sijaitsee samannimisen Pyreneitten laakson Vall de Benásin alueella. Seudulla puhutaan patueesia, toiselta nimeltään benaskeesia, jota pidetään aragonian ja katalaanin kielten välisenä siirtymämurteena ja joskus omana kielenäänkin.

## Aiheesta muualla
Joel Pekuri

**Joel Allan Pekuri** (11. heinäkuuta 1927 Suojärvi – 30. heinäkuuta 1991 Helsinki) oli suomalainen suurlähettiläs.

Pekurin vanhemmat olivat metsänhoitaja Gustaf Adolf Pekuri (ent. Roth) ja Olga Gobert. Hän pääsi ylioppilaaksi 1946 ja suoritti Helsingin yliopistossa ylemmän oikeustutkinnon 1952 valmistuen lainopin kandidaatiksi.

Pekuri toimi ulkoasiainministeriössä harjoittelijana ja avustajana 1953–1954 ja oli Kölnin kaupallisen edustuston lähetystöavustajana 1955–1957, varakonsulina New Yorkissa 1957–1959 ja II lähetystösihteerinä Pekingissä 1959–1962. Hän oli sitten ulkoasiainministeriön jaostosihteerinä ja vt. jaostopäällikkönä 1962–1964, I suurlähetystösihteerinä Buenos Airesissa 1964–1965 ja suurlähetystöneuvoksena Tukholmassa 1965–1969.

Pekuri oli Suomen suurlähettiläänä Addis Abebassa 1969–1971 ja samalla myös lähettiläänä Nairobissa, Dar es Salaamissa, Lusakassa ja Kampalassa, ulkoasiainministeriön neuvottelevana virkamiehenä 1972–1975, suurlähettiläänä Kairossa ja samalla Damaskoksessa ja Khartumissa 1975–1978 sekä suurlähettiläänä Madridissa 1978–1984 ja Haagissa 1989–1991.

Pekuri toimi lisäksi puolustusneuvoston sihteerinä 1963–1964 sekä ETYK:n konsultaatioiden, ulkoministerikokouksen ja valtionpäämieskokouksen pääsihteerinä 1973 ja 1975. 

## Lähteet
Oscar Torp

**Oscar Torp** (8. kesäkuuta 1893 – 1. toukokuuta 1958) oli norjalainen sähkömies ja  työväenpuolueen poliitikko, joka toimi maansa pääministerinä 9. marraskuuta 1951 – 22. tammikuuta 1955.

## Lähteet
Santorínin tulivuorenpurkaus

**Santorínin tulivuorenpurkaus** (myös *Theran tulivuorenpurkaus*) tapahtui Santorínin saarella Egeanmerellä noin vuonna 1627–1600 eaa. Purkaus romahdutti Santorínin kalderan pohjoispuolen, jolloin Thirasían ja Aspronísin saaret erkaantuivat pääsaaresta Thírasta eli Therasta. Purkauksen seurauksena syntynyt tsunami saavutti jopa 150 metrin korkeuden, ja saapuessaan Kreetalle 110 kilometrin päähän se oli arviolta noin 40 metrin korkuinen.

Purkaus on ajoitettu radiohiiliajoituksella. Aiemmin purkaus ajoitettiin noin vuoteen 1500–1450 eaa., toisin sanoen samoihin aikoihin Kreetan minolaisen kulttuurin kokeman tuhon kanssa. Purkauksen ajoituksen muuttuminen on merkinnyt suurta muutosta minolaisten kausien ajoituskehikkoon. Aiemmin purkauksen uskottiin vaikuttaneen merkittävästi kulttuurin tuhoutumiseen, mutta uuden ajoituksen mukaan se on voinut aiheuttaa Kreetalla korkeintaan suuria vahinkoja.

Santorínilla purkaus tai jo sitä edeltäneet maanjäristykset tuhosivat Akrotírin nimellä nykyisin tunnetun minolaiseen kulttuuriin kytkeytyneen kaupungin. Tuhka levisi ympäri maapalloa, ja sitä on löydetty muun muassa pohjoisnavalta. Purkauksen voimakkuus vastasi 6&nbsp;000 megatonnin vetypommia. Saaren asukkaat luultavasti pakenivat ennen räjähdystä: ilmeisesti tulivuori antoi merkkejä heräämisestään sitä ennen. Syntyneeseen räjähdyskuoppaan virtasi meri.

## Yhteys kirjallisiin kertomuksiin
### Santoríni ja Atlantis

Useat tutkijat ovat arvelleet, että Platonin kertomukset mereen vajonneesta Atlantiksesta tämän dialogeissa *[[Timaios (dialogi)|Timaios]]* ja *[[Kritias (dialogi)|Kritias]]* viittaisivat minolaisen kulttuurin tuhoon ja Santorínin purkaukseen. Platonin mukaan egyptiläinen pappi oli kertonut Solonille Atlantiksen tuhoutuneen 9&nbsp;000 vuotta aikaisemmin. Tällainen teoria edellyttää kuitenkin, että Atlantis olisi ollut paljon pienempi kuin Platonin teokset antavat ymmärtää ja että myös sen tuhosta Soloniin kulunut aika olisi ollut vain noin 900 eikä 9&nbsp;000 vuotta.

### Santoríni ja Raamattu

Toisinaan on arveltu, että myös Toisen Mooseksen kirjan kertomusten Egyptin pimeydestä yhtenä vitsauksista ja Kaislameren ylityksestä viittaisivat Santorínin purkauksen aiheuttamaan savupilveen ja tsunamiin. Asiaa on käsitellyt muun muassa englantilainen kirjailija ja freelance-tutkija Graham Phillips vuonna 1998 julkaistussa popularistisessa kirjassaan *Act of God*. Phillipsin mukaan tutkimus tukee käsitystä, että purkaus tapahtui todennäköisimmin vasta vuonna 1365 eaa. faarao Amenhotep III:n aikana. Phillips päättelee edelleen, että purkaus johti suoraan muun muassa egyptiläisten palvonnan kohteen vaihtumiseen, joskin lyhytaikaisesti, monoteistiseen Aton-jumalaan sekä Raamatussa kuvattuun israelilaisten pakoon Egyptistä. Phillips jättää lukijan oman harkinnan varaan sen, oliko itse tulivuorenpurkaus luonnonilmiö vai osoitus Jumalan tahdosta. Phillipsin näkemystä vastaan on esitetty voimakasta kritiikkiä, ja hänen arvioitaan on kutsuttu pseudotieteeksi.

## Lähteet

* 

### Viitteet
Ljubomir Fejsa

**Ljubomir Fejsa** (serb. Љубомир Фејса, s. 14. elokuuta 1988 Vrbas) on serbialainen jalkapalloilija, pelipaikaltaan puolustava keskikenttäpelaaja. Hän edustaa kaudella 2019–2020 Portugalin pääsarjassa Primeira Ligassa pelaavaa Benficaa.

## Seurajoukkueura

Fejsa aloitti ammattilaisuransa Hajduk Kulassa, jossa hän nousi junioreista edustusjoukkueeseen kesällä 2006. Hän oli jo kaudella 2005–2006 pelannut neljässä Serbian superliigan ottelussa, mutta seuraavina kahtena kautena hän lukeutui joukkueen runkopelaajiin pelaten yhteensä 52 liigaottelua.

Kaudeksi 2008–2009 Fejsa siirtyi saman sarjan suurseuraan Partizaniin, jossa voitti sekä Serbian-mestaruuden että Serbian cupin heti ensimmäisellä kaudellaan pelaten 27 liigaottelua. Partizan uusi mestaruutensa seuraavalla kaudella Fejsan pelatessa 20 ottelussa. Kaudella 2010–2011 Partizan saavutti taas sekä liigan että cupin voitot, mutta Fejsa pelasi kauden aikana vain kaksi liigaottelua.

Heinäkuussa 2011 Kreikan Superliigan Olympiakos hankki Fejsan 2,5 miljoonalla eurolla. Hän pelasi seurassa kaksi täyttä kautta, joina molempina joukkue voitti sekä liigamestaruuden että Kreikan cupin. Fejsan vastuu jäi kuitenkin varsin vähäiseksi – hän pelasi ensimmäisen kautensa aikana neljä ja toisen kautensa aikana 15 sarjaottelua. Hän edusti lisäksi Olympiakosia yhdessä sarjaottelussa kauden 2013–2014 alussa.

Elokuun 2013 lopussa Fejsa siirtyi Portugalin pääsarjan Primeira Ligan Benficaan kolmen miljoonan euron siirtosummalla. Benfica pelasi menestyksekkään kauden voittaen liigamestaruuden, Portugalin cupin ja Portugalin liigacupin sekä yltäen Eurooppa-liigan loppuotteluun. Fejsa, jolle kansallisen sarjan mestaruus oli kuudes peräkkäinen, pelasi kauden aikana 16 sarjaottelua.

## Maajoukkueura

Fejsa edusti Serbian alle 19-vuotiaiden maajoukkuetta viidessä ja alle 21-vuotiaiden maajoukkuetta 25 ottelussa. A-maajoukkueessa hän teki ensiesiintymisensä 24. marraskuuta 2007 Javier Clementen alaisuudessa Kazakstania vastaan pelatussa 2008 EM-kilpailujen karsintaottelussa. Seuraavan A-maaottelunsa Fejsa pelasi kuitenkin vasta vuonna 2010.

## Saavutukset


**Partizan:**
* Serbian superliiga: 2008–2009, 2009–2010, 2010–2011
* Serbian cup: 2008–2009, 2010–2011

**Olympiakos:**
* Kreikan Superliiga: 2011–2012, 2012–2013
* Kreikan cup: 2011–2012, 2012–2013

**Benfica:**
* Eurooppa-liiga: toinen sija 2013–2014
* Primeira Liga: 2013–2014
* Portugalin cup: 2013–2014
* Portugalin liigacup: 2013–2014
* Supertaça Cândido de Oliveira: 2014

## Lähteet
Animal Alpha

**Animal Alpha** oli norjalainen rockyhtye, joka toimi vuosina 2002–2009.

Yhtyeen tunnetuimpiin kappaleisiin kuuluvat *Bundy*, joka on muun muassa *[[Burnout Revenge]]* sekä *[[NHL 06]]* -videopelien soundtrackillä, sekä *Fire! Fire! Fire!*.

## Jäsenet
Yhtyeeseen kuului kuusi jäsentä:

* Agnete Maria Kjølsrud – laulu
* Christian Wibe – soolokitara, taustalaulu
* Christer-André Cederberg – rytmikitara, taustalaulu
* Lars Imre Bidtnes – basso, taustalaulu
* Thomas Emil Jacobsen – Rummut, lyömäsoittimet
* Aleksander Ralla Villnes – rummut, lyömäsoittimet

## Diskografia
### EP:t
* *Animal Alpha* (2005)
### Singlet
* "Bundy" (2005)
### Studioalbumit
* *[[Pheromones]]* (2005)
* *[[You Pay for the Whole Seat, but You’ll Only Need the Edge]]* (2008)

## Lähteet
Debrah Scarlett

**Joanna Deborah Bussinger** (taiteilijanimeltään **Debrah Scarlett**; s. 20. heinäkuuta 1993 Basel, Sveitsi) on norjalais-sveitsiläinen laulaja-lauluntekijä.

Scarlett nousi julkisuuteen Norjan *[[The Voice (Norja)|The Voice]]* -laulukilpailusta vuonna 2013.

## Eurovision laulukilpailu 2015
Scarlett edusti Norjaa vuoden 2015 Eurovision laulukilpailussa Wienissä yhdessä Mørlandin kanssa kappaleella *[[A Monster Like Me]]*.

## Lähteet

## Aiheesta muualla
Nico & Vinz

**Nico & Vinz** on norjalainen vuonna 2009 perustettu hip hop -duo. Duon muodostavat oslolaiset Nicolay "Nico" Sereba ja Vincent "Vinz" Dery. Duo tunnettiin ennen vuotta 2014 nimellä **Envy**.

Yhtye nousi kansainväliseen tietoisuuteen vuonna 2013 julkaistulla singlellään "Am I Wrong'". Yhtyeen muita tunnettuja kappaleita ovat muun muassa *"[[In Your Arms]]"* sekä *"[[One Song]]"*

## Diskografia
### Albumit
* *The Magic Soup and the Bittersweet Faces* (2012) (nimellä "Envy")
* *Black Star Elephant* (2014)

### EP:t
* *Cornerstone* (2015)

### Mixtapet
* *Dreamworks: Why Not Me* (2010) (nimellä "Envy")

## Lähteet
Lauri Akselinpoika Tott

**Lauri Akselinpoika Tott** (; 1417 – 3. toukokuuta 1483 Raasepori) oli tanskalais-ruotsalainen aatelinen ja valtaneuvos, joka toimi Raaseporin ja Viipurin linnojen käskynhaltijana.

Tottin aatelissukuun kuuluneen Lauri Akselinpoika Tottin isä oli tanskalainen valtaneuvos Axel Pedersen Tott ja äiti tämän toinen puoliso Ingeborg Ivarsdotter. Hänen veljiään olivat muun muassa valtaneuvokset Eerik ja Ivar Tott. Yhteensä veljeksiä oli yhdeksän, joilla kaikilla oli sekä Tanskan että Ruotsin kansalaisuus. Hänen ensimmäiset läänityksensä olivat Tanskassa Sjellannin saarella, josta Lauri Akselinpoika muutti Ruotsiin vuosien 1466–1467 aikana, kun kuningas Kristian I takavarikoi veljesten omistukset. Vuonna 1467 hän sai haltuunsa veljensä Eerikin ostaman Årstan linnan Södermanlandissa ja vuotta myöhemmin Lauri Akselinpojasta tuli Raaseporin linnan käskynhaltija. Eerikin kuoltua 1481, hänestä tuli myös Viipurin linnan käskynhaltija.

Lauri Akselinpoika Tott menetti puolisonsa Katariina Jönsintytär Viffertin ja poikansa vuonna 1468 tapahtuneessa Hanneke Wromen haaksirikossa Raaseporin Jussarön saaren edustalla. Lyypekistä Tallinnaan matkalla ollut hansaliiton alus oli poikennut Tukholman Arholmassa, josta Katariina ja pariskunnan poika nousivat laivaan tarkoituksenaan jäädä pois Raaseporissa. Valmisteilla ollut Karjaan kirkko omistettiin myöhemmin hänen vaimonsa kunniaksi Pyhän Katariinan mukaan. Myöhemmin Lauri Akselinpoika sai kaksi tytärtä Katarina Eerikintytär Nipertzin (k. 1487) kanssa. Raaseporissa kuollut Lauri Akselinpoika Tott haudattiin Kronobäckin luostarin hautausmaalle Smoolantiin.
__NOTOC__

## Katso myös
**[[Heroes of the Baltic Sea]]*

## Lähteet
*Tott Nordisk familjebok.
*Geni Lauri Akselinpoika Tott

### Viitteet

## Aiheesta muualla
*
Aheym: Kronos Quartet Plays Music by Bryce Dessner

**Aheym: Kronos Quartet plays music by Bryce Dessner** on yhdysvaltalaisen jousikvartetti Kronos Quartetin albumi, joka julkaistiin vuonna 2013 levymerkillä ANTI– Records. Levyllä kuullaan yhdysvaltalaisen Bryce Dessnerin teoksia.

## Kappaleet
Kaikki sävellykset Bryce Dessner.
#  
# 
# 
# 

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu
* Sufjan Stevens – laulu (kappale "Tenebre")
* Brooklyn Youth Chorus, johtajana Dianne Berkun – kuoro (kappale "Tour Eiffel") 
* Bryce Dessner – kitara (kappale "Tour Eiffel") 
* David Cossin – lyömäsoittimet (kappale "Tour Eiffel") 
* Lisa Kaplan – piano (kappale "Tour Eiffel") 
* Dave Nelson – pasuuna (kappale "Tour Eiffel") 

## Arviot
* Allmusic: 

## Aiheesta muualla
* ''Aheym: Kronos Quartet plays music by Bryce Dessner'' discogs.com -sivustolla

## Lähteet
Aker Stadion

**Aker Stadion** on jalkapallostadion Molden kaupungissa Norjassa. Vuonna 1998 avatulla stadionilla on 11&nbsp;800 istumapaikkaa. Stadion on Tippeligaenissa pelaavan Molde FK:n kotikenttä.

Stadion tunnettiin ennen vuotta 2006 nimellä **Molde Stadion**, kunnes nimioikeudet osti Aker-yhtiö. Sekä Akerin että Molde FK:n omistaa liikemies Kjell Inge Røkke, joka myös maksoi valtaosan stadionin rakennuskuluista.

Stadionin katsojaennätys 13&nbsp;308 on stadionin avausvuodelta 1998, ottelusta Rosenborgia vastaan. Seuraavana vuonna stadionin kaikki paikat muutettiin UEFA:n säännösten mukaisesti istumapaikoiksi, mikä pienensi stadionin kokonaiskapasiteettia. Kentän luonnonnurmi vaihdettiin vuonna 2014 tekonurmeksi. 

## Lähteet

## Aiheesta muualla
Errol Brown

**Lester Errol Brown** (12. marraskuuta 1943 Kingston – 6. toukokuuta 2015 Bahama) oli jamaikalaissyntyinen muusikko, joka asui pääasiassa Britanniassa. Hän oli Hot Chocolate -yhtyeen perustaja. Yhtyeen tunnettuja kappaleita olivat ”You Sexy Thing”, ”Love is Life” ja ”So You Win Again”. Yhtye hajosi 1986, minkä jälkeen Brown yritti soolouraa huonolla menestyksellä. 

Vuonna 2003 kuningatar Elizabeth II nimesi Brownin Brittiläisen imperiumin ritarikunnan (MBE) jäseneksi "Ison-Britannian populaarimusiikin palveluista". Vuonna 2004 Brown sai Ivor Novello -palkinnon erinomaisesta panoksestaan ​​brittiläiseen musiikkiin.

Hän sairasti maksasyöpää ja kuoli Bahamalla, missä hän asui.

## Lähteet
HMS U5

**HMS U5** oli Ruotsin laivaston U1-luokan rannikkosukellusvene (.

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1943. Se laskettiin vesille 8. heinäkuuta 1943 ja liitettiin laivastoon 10. kesäkuuta 1944.

## Palvelus
Alus siirrettiin muutettavaksi sukellusveneidentorjuntaveneeksi Malmöhön Kockums Mekaniska Verkstads AB:lle, mistä se palasi palvelukseen 19. kesäkuuta 1963 Abborren-luokan nimikkoaluksena nimellä *HMS Abborren* (runkonumeroilla Ab ja Abb).  Alus poistettiin palveluksesta 1. heinäkuuta 1976 ja romutettiin Ystadissa.

## Lähteet
*
*

### Viitteet
HMS U6

**HMS U6** oli Ruotsin laivaston U1-luokan rannikkosukellusvene ().

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1943. Se laskettiin vesille 18. elokuuta 1943 ja liitettiin laivastoon 18. heinäkuuta 1944.

## Palvelus
Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 18. kesäkuuta 1964 Abborren-luokan aluksena nimellä *HMS Siken* (runkonumeroilla Si ja Sik).  Alus poistettiin palveluksesta 1. heinäkuuta 1974 ja romutettiin Ystadissa.

## Lähteet
*
*

### Viitteet
HMS U8

**HMS U8** oli Ruotsin laivaston U1-luokan rannikkosukellusvene ().

## Valmistus

Alus tilattiin Karlskronan laivastontelakalta, missä köli laskettiin 1943. Alus laskettiin vesille 25. huhtikuuta 1944 ja liitettiin laivastoon saman vuoden lopulla 26. lokakuuta.

## Palvelus
Alus siirrettiin muutettavaksi sukellusveneidentorjuntaveneeksi Malmöhön Kockums Mekaniska Verkstads AB:lle, mistä se palasi palvelukseen 7. helmikuuta 1964 Abborren-luokan aluksena nimellä *HMS Laxen* (runkonumeroilla La ja Lax).  Alus poistettiin palveluksesta 1. heinäkuuta 1976 ja romutettiin Ystadissa.

## Lähteet
*
*

### Viitteet
HMS U9

**HMS U9** oli Ruotsin laivaston U1-luokan rannikkosukellusvene ().

## Valmistus

Alus tilattiin Karlskronan laivastontelakalta, missä köli laskettiin 1943. Se laskettiin vesille 23. toukokuuta 1944 ja liitettiin laivastoon saman vuoden lopulla 21. marraskuuta.

## Palvelus
Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palautettiin palvelukseen 18. huhtikuuta 1964 Abborren-luokan aluksena nimellä *HMS Makrillen* (runkonumeroilla Ma ja Mak).  Alus poistettiin palveluksesta 1. heinäkuuta 1976 ja romutettiin Ystadissa.

## Lähteet
*
*

### Viitteet
Noah: Music from the Motion Picture

**Noah: Music from the Motion Picture** on yhdysvaltalaisen jousikvartetti Kronos Quartetin soundtrack-albumi, joka julkaistiin vuonna 2014 levymerkillä Nonesuch Records. Levyllä kuullaan yhdysvaltalaisen Clint Mansellin  teoksia.

## Kappaleet
Kaikki sävellykset Clint Mansell.
;Wickedness 
#  
# 
#  
# 
# 
;Innocence  
# 
#  
# 
#  
# 
# 
;Judgement 
# 
#  
# 
#  
# 
#  
# 
;Mercy 
#  
# 
#  
# 

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu
* Sunny Yang – sello

## Arviot
* Allmusic: 

## Aiheesta muualla
* ''Noah: Music from the Motion Picture'' discogs.com -sivustolla

## Lähteet
Heräteostos

**Heräteostos** eli **impulssiostos** () on hetken mielijohteesta ilman etukäteispohdintaa tehty hankinta. Heräteostoksia tehdään usein harkitumpien ja hinnaltaan isompien ostosten ohessa erityisesti päivittäistavaraostoksilla tai verkkokaupassa.

## Tapoja edistää heräteostoja
Vähittäiskauppiaat ja muut markkinoijat pyrkivät lisämyyntiä saadakseen edistämään asiakkaiden heräteostosten tekoa muun muassa:
# sijoittamalla edullisia ja yllättäviä tuotetarjouksia helposti havaittaville paikoille myymälässä tai verkkosivulla;
# järjestämällä alennusmyyntejä tai muita tapahtumia, joissa markkinatunnelma ja tavanomaista alempi hintataso houkuttelee heräteostoksiin; esimerkkinä Stockmannin Hullut Päivät;
# järjestämällä tuotteet myymälässä tai verkkosivuilla toisiinsa liittyviksi kokonaisuuksiksi, kuten Ikean mallisisustukset tai verkkosivujen suositukset, jotka perustuvat saman tuotteen ostaneiden muihin ostoksiin;
# valmentamalla myyntihenkilökunta tarjoamaan palvelutilanteessa lisätuotetta tai -palvelua;
# tarjoamalla ostosten yhteydessä palautusoikeutta edullisin ehdoin;
# tekemällä ostamisesta mahdollisimman nopeaa ja helppoa (esim. yhden klikkauksen ostos verkkokaupassa);
# tarjoamalla ilmaista näytettä tuotteesta, kuten musiikkikappaleiden ja elokuvien lyhyet esittelypätkät verkossa;
# rajoittamalla vertailumahdollisuutta muihin tuotteisiin ja vaatimalla nopeaa päätöstä; tämä on tyypillinen tapa muun muassa puhelin- ja kotimyynnissä.

## Tyypillisiä heräteostoksia
Naisten ostokäyttäytymistutkimuksissa suosituimmiksi heräteostosten tuoteryhmiksi ovat nuorilla nousseet itseilmaisuun liittyvät tuotteet: vaatteet, kosmetiikka, korut sekä edulliset sisustustavarat. Keski-ikäisten herätetuotteita ovat vaatteet, makeiset ja viherkasvit. 50–64-vuotiaat heräteostavat useimmiten elintarvikkeita tai leluja lastenlapsilleen ja yli 65-vuotiaat kirjoja tai lehtiä. Miesten heräteostoksia ei tutkittu, mutta tutkija Kati-Erika Timperi arveli niiden kohdistuvan muun muassa tekniikkaan ja urheiluvälineisiin.

Hetken mielijohteesta voidaan ostaa myös erilaisia palveluja. Elokuvateatterin ohi kulkiessaan voi päättää ostaa lipun juuri alkamassa olevaan näytäntöön, tai lomamatkallaan ostaa palveluja joita ei kotimaassaan ostaisi kalliimman hintatason takia.

## Heräteostosten syitä ja seurauksia
Heräteostoksia tehdään sekä alakuloisen olon parantamiseksi että vielä useammin hyvällä tuulella ollessa. Liian runsaat heräteostokset aiheuttavat kuluttajissa usein katumuksen ja häpeän tunnetta. Heräteostos saatetaan piilottaa kaappiin pois näkyvistä. Koti- ja etämyynnissä (verkkokauppa, postimyynti) lakisääteinen palautusoikeus suojelee katuvaa kuluttajaa, ja vastaavaa palautus- ja vaihtomahdollisuutta tarjoavat usein vapaaehtoisesti myös muut kauppiaat.

Nuorilla hallitsematon ostokäyttäytyminen voi aiheuttaa maksuvaikeuksia ja oman talouden hallinnan menettämistä. Vuonna 1999 julkaistussa haastattelututkimuksessa 18 prosenttia naisvastaajista kertoi ostosten aiheuttamista maksuvaikeuksista.

## Katso myös
*Gruenin vaihdos
*Ostosriippuvuus

## Lähteet
Georg Andersen

**Georg Andersen** (s. 7. tammikuuta 1963) on norjalainen kuulantyöntäjä. Hänen parhaita saavutuksiaan olivat kuulantyönnössä sisäratojen EM- ja MM-pronssit vuonna 1989 tuloksilla 20,22 ja 20,98 sekä ulkoratojen EM-pronssi vuonna 1990 tuloksella 20,71. Norjan mestaruuden Andersen voitti neljä kertaa vuosina 1987, 1988, 1990 ja 1995.

Andersen oli hopealla myös Tokion MM-kilpailuissa vuonna 1991 työnnettyään tuloksen 20,81, mutta hänen suorituksensa hylättiin anabolisia steroideja sisältäneen dopingnäytteen vuoksi. Hän palasi dopingrikkeistään saamansa kilpailukiellon jälkeen kilpailemaan vielä vuoden 1995 MM-kisoihin mutta jäi tuolloin karsintaan tuloksella 18,84.

Andersen ehti uransa aikana edustaa kolme eri seuraa: IK Granea, IK Tjalvea ja Urædd Friidrettiä.

Siviiliammatiltaan Andersen on poliisi. Myös hänen poikansa Stian Andersen oli urheilija, joka kilpaili yleisurheilun moniotteluissa junioreiden arvokisatasolla saavuttamatta kuitenkaan suurempaa menestystä.

## Lähteet
Hallaus

**Hallaus** (murresana, tarkoittaa joko *halausta* tai *hallan vaikutusta*) on Pohjois-Suomen merkittävin nykykirjallisuuden aikakauskirja. Se on kaunokirjallista tekstimateriaalia kuten runoja, novelleja ja sarjakuvia sisältävä kausijulkaisu, joka sijoittuu lehden ja antologian välimaastoon. Hallauksen ensimmäinen numero ilmestyi syyskuussa 2005. Sanataideyhdistys Huutomerkki ry vastaa Hallauksen julkaisemisesta. Hallaus on Kultti ry:n (Kulttuuri-, mielipide- ja tiedelehtien liiton) jäsenlehti.

## Päätoimittajat

*Ville Pohjonen, 2005–2006
*Paavo J. Heinonen, 2006–2009
*Jarkko Lauri, 2009–2015
*Jussi Moilanen, 2015–2019
*Aleksi Nikula, 2016–2019

## Lehtien teemat ja värit

1. Hallaus, violetti
2. Rakkaus, vaaleanpunainen
3. Kuolema, tummanvihreä
4. Joulu, oranssi
5. Merkit ja merkitys, turkoosi
6. Kekkonen, sininen
7. Jumala, vaalean keltainen
8. Aika ,vaalean ruskea
9. Oulun palo, punainen
10. Minuus ja muotti, musta
11. Kritiikki, hopea ja sininen
12. Reikä ja paikka, tumman sininen
13. Valo, valkoinen
14. Järjettömyys ja tunteet, ruskea
15. Lapin legendat ja lorut, vaalean vihreä
16. Tyttötaide, tumman punainen
17. Juhlat, harmaa
17B. PopUp-Hallaus: Myytit
18. Kanssakulkijamme eläimet, sininen
19. Harhat, keltavihreä
20. Venäjä, punainen ja keltainen
21. Muisti, sininen ja valkoinen
22. Raja, vihreä, keltainen ja valkoinen
23. Päätös, keltainen ja punainen
24. Japani, punavalkoinen
25. Suomi 2.0 eli Suomen tulevaisuus, sinivalkoinen
26. Pohjoismaat, sinipunakeltavalkoinen

## Lähteet

## Aiheesta muualla
* Kultin nettisivut
Jørgen Løvland

**Jørgen Løvland** (3. helmikuuta 1848 Evje – 21. elokuuta 1922 Oslo) oli norjalainen opettaja ja liberaalipuolueen poliitikko, joka toimi maansa pääministerinä 23. lokakuuta 1907 – 19. maaliskuuta 1908. Lisäksi hän oli Norjan ensimmäinen ulkoministeri vuosina 1905–08. Vuosina 1915–20 hän toimi kirkko- ja opetusministerinä ja vuosina 1898–99 sekä 1900–03 työministerinä. Hän puolusti kahden kansalliskielen (kirja- ja uusnorja) yhdenvertaista asemaa. 

## Lähteet

## Aiheesta muualla
Gunnar Knudsen

**Gunnar Knudsen** (19. syyskuuta 1848 – 1. joulukuuta 1928) oli norjalainen laivanvarustaja ja Liberaalipuolueen poliitikko, joka toimi maansa pääministerinä 1908–1910 ja 1913–1920. Hän toimi aktiivisesti maansa sähköistämisessä ja vesivoiman valjastamisessa.

## Lähteet

## Aiheesta muualla
Eduard von Schleich

**Eduard Ritter von Schleich** (9. elokuuta 1888 München, Saksa – 15. marraskuuta 1947 Baijeri, Saksa) oli ensimmäisen maailmansodan ja toisen maailmansodan hävittäjä-ässä ja Luftwaffen kenraali.

## Ensimmäinen maailmansota
Ensimmäisessä maailmansodassa Schleich saavutti 35 pudotusta. Hän lensi mustaksi maalatulla koneella, ja Liitoutuneiden lentäjät kutsuivatkin häntä *mustaksi ritariksi* sen vuoksi. Sodan aikana hänelle myönnettiin ensimmäisen ja toisen luokan rautaristit ja Pour le Mérite jonka myöntämisen jälkeen keisari Vilhelm II aateloi hänet.

## Rauhan aika
Vuonna 1937 Schleich siirrettiin johtamaan JG 234 II laivuetta. Vuonna 1938 Schleich nimitettiin everstiksi ylennettynä uuden hävittäjärykmenti JG 132:n komentajaksi (nimettiin sittemmin Jagdgeschwader 26 ”Schlageter”ksi). Uusi hävittäjärykmentti osallistui aktiivisesti Reininmaan jälleenmiehitykseen.

## Toinen maailmansota
Toisessa maailmansodassa Schleich toimi aluksi hävittäjälentokoulun komentajana ja sen jälkeen Romanian ilmavoimien kouluttajana.

## Lähteet
* 

### Viitteet
Andrei Kabjakou

**Andrei Uladzimiravitš Kabjakou** (; , s.  21. marraskuuta 1960 Moskova, Venäjän SFNT, Neuvostoliitto) on valkovenäläinen poliitikko ja entinen Valko-Venäjän pääministeri. Hänet nimitettiin pääministerin tehtävään 27. joulukuuta 2014. Valko-Venäjän presidentti Aljaksandr Lukašenka erotti Kabjakoun elokuussa 2018.

## Lähteet

## Aiheesta muualla
*Rulers - Belarus  (rulers.org)
*Belarus  (worldstatesmen.org)
*Andrei Kabjakou  (naviny.by)
Punaisen Ristin Nuorten turvatalo

**Punaisen Ristin Nuorten turvatalo** on Suomen Punaisen Ristin ylläpitämä sisätila, jonka tarkoitus on antaa apua ja tukea 12–29-vuotiaille nuorille ja heidän perheilleen pulma- ja kriisitilanteissa. Nuorten turvatalot tarjoavat muun muassa keskusteluapua, nuorille aikuisille tukea itsenäistymisen sekä tarvittaessa väliaikaisen yöpymispaikan. 

Nuorten turvatalojen palvelut ovat maksuttomia. Nuorten turvatalo auttaa monella kielellä, tarvittaessa tulkin avulla. Nuori tai perhe voi hakeutua tai soittaa turvataloon ilman lähetettä ja ajanvarausta talojen aukioloaikoina. Nuorten turvatalot sijaitsevat Helsingissä, Espoossa, Vantaalla, Turussa ja Tampereella. Varsinaisten turvatalojen lisäksi Suomen Punainen Risti tarjoaa nuorille keskusteluapua verkossa valtakunnallisen Nettiturvis-palvelun kautta.  

## Toiminta ja palvelut
Nuori voi tulla turvatalolle vain juttelemaan. Turvatalo on avoinna joka päivä illasta aamuun klo 17–10. Tarpeen vaatiessa Nuorten turvatalosta saa väliaikaisen yöpymispaikan. Nuorelle majoitus on maksuton eikä hän tarvitse sitä varten lähetettä. 

Nuorten turvatalot tarjoavat keskusteluapua nuorille ja läheisille kaikkiin asioihin liittyen. Keskusteluapu on maksutonta. Nettiturvis on valtakunnallinen palvelu, joka tarjoaa matalan kynnyksen keskusteluapua nuorille ja heidän läheisilleen. Nettiturviksen tapaamiset ovat etätapaamisia.

Nuorella on mahdollisuus saada turvatalolta yksilöllistä tukea oman, tasapainoisen elämän aloittamiseksi. Työskentely perustuu luottamukselliseen ohjaukseen, jossa huomioidaan myös nuoren perhe. Nuorten ja perheiden tukemisen lisäksi turvatalot tekevät jatkuvaa yhteistyötä esimerkiksi koulujen ja muiden nuoren kannalta hyödyllisten tahojen kanssa. Itsenäistymisen tuki on omana palvelumuotonaan Helsingin, Tampereen ja Espoon turvataloissa. Turussa on mahdollisuus saada läheisneuvonpidon apua. 

Turvataloja pitävät yhteistyössä auki vapaaehtoistyöntekijät ja vakituiset ammattityöntekijät.  

## Lähteet

## Aiheesta muualla
* www.nuortenturvatalo.fi 
* Turvatalojen yhteystiedot